b'\n_START_ARTICLE_\nFrance \xc5\xa0tiglic\n_START_SECTION_\nDelo\n_START_PARAGRAPH_\nLeta 1948 je posnel prvi slovenski celove\xc4\x8derni igrani film po drugi svetovni vojni Na svoji zemlji. Med njegove vidnej\xc5\xa1e dose\xc5\xbeke sodijo \xc5\xa1e Balada o trobenti in oblaku, Dolina miru, Ne jo\xc4\x8di, Peter in Deveti krog, sicer film posnet na Hrva\xc5\xa1kem. France \xc5\xa0tiglic je tudi edini slovenski filmski re\xc5\xbeiser, ki je bil nominiran za nagrado oskar. Oskarja mu je leta 1961 speljal Ingmar Bergman s filmom Devi\xc5\xa1ki vrelec. Poleg tega je leta 1957 imel ve\xc4\x8dji mednarodni uspeh \xc5\xa1e s filmom Dolina miru, ki je na filmskem festivalu v Cannesu prejel nagrado za glavno mo\xc5\xa1ko vlogo (John Kitzmiller), \xc5\xa0tiglic pa je bil nominiran za re\xc5\xbeijo. Tudi sin Tugo \xc5\xa0tiglic je re\xc5\xbeiser. V 80. letih 20. stoletja je bil nekaj \xc4\x8dasa tudi \xc4\x8dlan Predsedstva SRS.\n_START_SECTION_\nZapu\xc5\xa1\xc4\x8dina\n_START_PARAGRAPH_\nDru\xc5\xa1tvo slovenskih re\xc5\xbeiserjev (DSR) od leta 2015 podeljuje nagrade Franceta \xc5\xa0tiglica za \xc5\xbeivljenjsko delo na podro\xc4\x8dju filmske in TV re\xc5\xbeije.'